stanford-oval/wikipedia huggingface dataset:
פליקס החתול: הסרט
מדיה ביתית

בארצות הברית, הוא לא שוחרר באופן רשמי עד 1991 ב-VHS. הסרט שוחרר ב-VHS ב-23 באוגוסט 1991 על ידי Buena Vista Home Video. הסרט היה גם מרכיב עיקרי ברשימת התוכניות של ערוץ דיסני במהלך שנות ה-90. נכון לשנת 2011, יציאות ה-DVD הלגיטימיות היחידות שלו התרחשו בבריטניה, הולנד, בולגריה, גרמניה וסרביה, ללא DVD של אזור 1 שעדיין יצא לאור.
ראו גם

פליקס החתול
פליקס החתול (סדרת טלוויזיה, 1958)
הערות שוליים

1 2  Erickson, Hal (2005). "Felix the Cat". Television Cartoon Shows: An Illustrated Encyclopedia, 1949 through 2003. Vol. 1 (A—L). McFarland & Company. p. 327. ISBN 0-7864-2099-5.
1 2 3  Cawley, John; Korkis, Jim (1990). Cartoon Superstars. Pioneer Books. pp. 88–89. ISBN 1-55698-269-0. נבדק ב-20 במאי 2010. {{cite book}}:  (עזרה)
1 2 3  ""Felix The Cat: The Movie". The Big Cartoon DataBase. נבדק ב-8 באוגוסט 2022. {{cite web}}:  (עזרה)
↑  Solomon, Charles (26 בינואר 1989). "L.A. Celebration Brings Home Animation". Los Angeles Times. p. Calendar 4. נבדק ב-12 במאי 2010. {{cite news}}:  (עזרה)
↑  "Felix the Cat (1990)".
1 2  Gritten, David, ed. (2007). "Felix the Cat: The Movie". Halliwell's Film Guide 2008. Hammersmith, London: HarperCollins Publishers. p. 401. ISBN 978-0-00-726080-5.
1 2  "New on Video". Beacon Journal. 12 באוגוסט 1988. p. D21. אורכב מ-המקור ב-27 בספטמבר 2013. נבדק ב-8 באוגוסט 2022. {{cite news}}:  (עזרה)
Only You (שיר של יאזו)

"Only You" הוא שיר של הצמד הבריטי יאזו אשר יצא לאור ב-15 במרץ 1982 בשיתוף עם הזמרת אליסון מויה. השיר נכתב על ידי וינס קלארק אשר כתב במקור את השיר ללהקת דפש מוד. הוא יצא לאור כסינגל הראשון של הצמד בבריטניה ונהיה להצלחה רבה במידה כאשר הגיע למקום השני במצעד הבריטי ובנוסף גם הצליח להגיע לטופ 10 באירלנד ובאוסטרליה. בארצות הברית השיר זכה להצלחה פחותה בהגיעו למקום ה-67 בלבד במדינה.
ב-1999 השיר יצא מחדש בתור רמיקס ואף צולם לו קליפ.
ב-2015 השיר יצא לאור בשלישית בגרסת הופעה חיה אשר התרחשה בתצוגת אופנה בלונדון תחת השם "Alison Moyet – Live for Burberry EP".
בנובמבר 2017 השיר יצא בפעם הרביעית כאשר נוצר לו רמיקס עבור אירוע של חברת "בוטס". הרמיקס יצא תחילה ליוטיוב, ושבוע לאחר מכן היה זמין גם להורדה דיגיטלית.
הגרסה של סלינה גומז

בשנת 2017 יצאה לשיר גרסת כיסוי של הזמרת סלינה גומז אותה ביצה הזמרת עבור הפסקול של העונה הראשונה של הסדרה 13 סיבות למה. השיר שוחרר באופן רשמי ב-30 במרץ 2017 וכשלושה וחצי שבועות לאחר מכן גם הועלה לערוץ היוטיוב של הזמרת. במהלך השנים נעשו לשיר מספר גרסאות כיסוי נוספות.
Shout

"Shout" הוא שיר של להקת הפופ רוק הבריטית טירז פור פירז, שיצא לאור כסינגל השני מתוך אלבום האולפן השני שלהם, "Songs from the Big Chair", ב-23 בנובמבר 1984.
הסינגל הפך ללהיט הרביעי של הלהקה שהגיע לטופ 5 במצעד הסינגלים הבריטי, והגיע למקום הרביעי במצעד, בינואר 1985.

בארצות הברית הגיע השיר למקום הראשון בבילבורד הוט 100 ב-3 באוגוסט 1985 ונשאר שם במשך שלושה שבועות. השיר הפך לאחד השירים המצליחים ביותר של שנת 1985, וכיכב במקום הראשון במספר מדינות בעולם.

השיר זכה לגרסאות כיסוי ורמיקס רבות וסומפל על ידי אמנים רבים מאז יציאתו.

בשנת 2010 הוא שימש כבסיס לשיר "Shout" שהגיע למקום הראשון במצעד הבריטי (בוצע על ידי הרכב שכלל את דיזי רסקל וג'יימס קורדן), ושימש כהמנון לא-רשמי של נבחרת אנגליה בכדורגל במונדיאל 2010.
וידאו קליפ

סרטון הווידאו של "Shout", שצולם בסוף 1984, היה הווידאו קליפ השני של הלהקה בבימויו של נייג'ל דיק. הוא כולל צילומים של רולנד אורזבל וקורט סמית' בקשת האבן Durdle Door בדורסט. הקליפ כולל גם צילומים באולפן עם יתר חברי הלהקה, איאן סטנלי ומני אליאס.


שני סרטוני הווידאו מתוך האלבום השני של הלהקה, "Shout" ו-"Everybody Wants to Rule the World", הושמעו מספר רב של פעמים בערוץ המוזיקה MTV, ועזרו לבסס את מעמדה של הלהקה בצפון אמריקה, בשנת 1985.
נתוני מכירות

| אזור | הסמכה | יחידות/מכירות מאושרות |
| --- | --- | --- |
| קנדה (מיוזיק קנדה) | פלטינה | 100,000^ |
| ניו זילנד (RMNZ) | זהב | 10,000* |
| בריטניה (BPI) | זהב | 500,000‡ |
| ארצות הברית (RIAA) | זהב | 500,000^ |
| ארצות הברית (RIAA) מכירות דיגיטליות | זהב | 500,000* |
* נתוני המכירות מבוססים על הסמכה בלבד. ^ נתוני משלוחים מבוססים על אישור בלבד. ‡ נתוני מכירות+סטרימינג מבוססים על הסמכה בלבד.
הערות שוליים

1 2  Shout (Tears for Fears song), ויקיפדיה האנגלית
↑  List of UK top-ten singles in 1985, ויקיפדיה האנגלית
↑  Tears for Fears - Shout, Billboard
↑  Mark Lindores, Making Tears For Fears’ Songs From The Big Chair, Classic Pop, ‏28.2.2022
| --- | --- |
בקרת זהויות :  MusicBrainz release group: ad1367ec-e061-33a6-ad5b-356edc679a91  MusicBrainz work: dc161542-14a4-3f49-9d3f-db48a7dff910
טום ולאשיהה

| --- | --- |

ולאשיהה בפסטיבל הטלוויזיה של מונטה קרלו, 2013
 לידה:  20 ביוני 1973 (בן 51) דונה, גרמניה המזרחית מזרח גרמניה
 מדינה:  גרמניה 
 תקופת הפעילות:  מ-1995
 מקום לימודים:  בית הספר הגבוה למוזיקה ולתיאטרון בלייפציג 
 http://tom-wlaschiha.de/
 פרופיל ב-IMDb
 
תומאס ולאשיהה (בגרמנית: Thomas Wlaschiha; נולד ב-20 ביוני 1973) הוא שחקן קולנוע, טלוויזיה ותיאטרון גרמני. מוכר בשל גילום דמותו של ז'אקן הגאר בסדרת הטלוויזיה "משחקי הכס". הוא שיחק גם בסדרת הטלוויזיה "חוצים גבולות".
ביוגרפיה

ולאשיהה נולד למשפחה ממוצא צ'כי בעיר דונה שבגרמניה המזרחית. בהיותו בן 17, זמן קצר לאחר נפילת חומת ברלין, נסע לעיר ניו יורק בתוכנית לחילופי סטודנטים, שם נשאר במשך שנה, שיחק בתיאטרון ולמד אנגלית.
הוא החל ללמוד משחק בבית הספר הגבוה למוזיקה ולתיאטרון בלייפציג משנת 1992 עד 1996.
קריירה > קולנוע וטלוויזיה

מאז שנת 1998 הוא משחק בעיקר בתפקידי משנה בתוכניות טלוויזיה ובסרטים גרמניים ובינלאומיים. תפקידו הראשי הראשון היה כשגילם את סטפן בשנת 2000 בסרט "אף אחד לא ישן" (No One Sleeps). באוגוסט 2011 הוא לוהק לגלם את האסיר והמתנקש, ז'אקן הגאר, בעונה השנייה של תוכנית הפנטזיה של HBO "משחקי הכס", והמשיך לגלם את הדמות גם בעונות החמישית והשישית. ב-2021 לוהק לסדרה ״דברים מוזרים״ המשודרת בנטפליקס כדמות ראשית לעונה הרביעית לסדרה, העונה עלתה לאוויר ב-2022.
משנת 2013 הוא מככב בסדרת הפשע "חוצים גבולות" (Crossing Lines) כקומיסר סבסטיאן ברגר, קצין משטרה גרמני.
קריירה > תיאטרון

על הבמה הופיע ולאשיהה במחזות תיאטרון משנת 1996 עד שנת 2000 בתיאטרון הדור הצעיר (Junge Generation) שבדרזדן.
קריירה > דיבוב

ולאשיהה גם מדבב סרטים, ספרים מוקלטים ופרסומות. בחלק מתפקידיו הבינלאומיים, לדוגמה ב"משחקי הכס", ולאשיהה הוא המדבב את דמותו לגרמנית.
פילמוגרפיה > קולנוע

| שנה | סרט | שם בשפת מקור | תפקיד | הערות |
| --- | --- | --- | --- | --- |
| 1999 | אף אחד לא ישן | No One Sleeps | סטפן |  |
| 2001 | אויב בשער | Enemy at the Gates | חייל |  |
| 2003 |  | Pura Vida Ibiza |  | ידוע גם בשם "אם כל הצדדים" (Die Mutter aller Partys) |
| 2004 |  | Bergkristall |  |  |
| 2005 | אייקון | Icon |  |  |
| 2005 | מינכן | Munich |  |  |
| 2006 | 16 גושים | 16 Blocks |  |  |
| 2006 | הענן | The Cloud |  |  |
| 2008 | מבצע ואלקירי | Valkyrie |  |  |
| 2008 |  | Brideshead Revisited |  |  |
| 2008 |  | Krabat |  |  |
| 2011 |  | Anonymous |  |  |
| 2011 |  | Resistance |  |  |
| 2012 |  | Frisch gepresst |  |  |
| 2012 |  | Mann kann, Frau erst recht |  |  |
| 2013 |  | Ohne Gnade! |  |  |
| 2013 |  | Rush |  |  |
| 2014 | מר טרנר | Mr. Turner |  |  |
| 2019 | שבת בדיונית | Saturday Fiction | סול ספייר |  |
פילמוגרפיה > טלוויזיה

| שנה | סדרה | שם בשפת מקור | תפקיד | הערות |
| --- | --- | --- | --- | --- |
| 1995 |  | Stubbe – Von Fall zu Fall |  | עונה 1, פרק 1 |
| 1996 |  | Stubbe – Von Fall zu Fall |  | עונה 1, פרק 1 |
| 1996 |  | Max Wolkenstein |  | עונה 1, פרק 5 |
| 1997 |  | Mama ist unmöglich |  | עונה 1, פרק 7 |
| 1998 |  | Der Fahnder |  | עונה 8, פרק 5 |
| 1999 |  | Ich wünsch dir Liebe |  |  |
| 2000 |  | Tatort |  | הופיע בפרק אחד |
| 2000 |  | Die Cleveren |  | עונה 2, פרק 2 |
| 2000–2004 |  | Die Rettungsflieger |  |  |
| 2001 |  | Verliebte Jungs |  |  |
| 2002 |  | Die Nacht, in der ganz ehrlich überhaupt niemand Sex hatte |  |  |
| 2003 |  | Die Sitte |  | עונה 1, פרק 2 |
| 2003 |  | Die Stunde der Offiziere |  |  |
| 2003 |  | Unser Charly |  | עונה 8, פרק 2 |
| 2003 |  | Im Namen des Gesetzes |  | עונה 8, פרק 2 |
| 2003 |  | Fast perfekt verlobt |  |  |
| 2003 |  | Fast perfekt verlobt |  |  |
| 2003 |  | Küstenwache |  | עונה 6,פרק 12 |
| 2003 |  | Hallo Robbie! |  | עונה 3, פרק 1 |
| 2004 |  | Ein Fall für zwei |  | עונה 24, פרק 2 |
| 2004–2012 |  | In aller Freundschaft |  |  |
| 2006 |  | SOKO Wismar |  | עונה 3, פרק 8 |
| 2006 |  | Zwei Engel für Amor |  |  |
| 2006 |  | Unter den Linden – Das Haus Gravenhorst |  |  |
| 2007 |  | Fürchte dich nicht |  |  |
| 2007 |  | Alarm für Cobra 11 – Die Autobahnpolizei |  | עונה 22, פרק 6 |
| 2007 |  | GSG 9 – Ihr Einsatz ist ihr Leben |  | עונה 1, פרק 9 |
| 2007 |  | My Little Boy |  | סרט טלוויזיה קצר |
| 2007 |  | Die Gustloff |  |  |
| 2008 |  | Spoons |  |  |
| 2008 |  | Unschuldig |  | עונה 1, פרק 9 |
| 2008 |  | Die Patin – Kein Weg zurück |  |  |
| 2009 |  | Wilsberg |  | עונה 1, פרק 26 |
| 2009 |  | Ihr Auftrag, Peter Castell |  | עונה 2, פרק 2 |
| 2009 |  | Eine für alle – Frauen können’s besser |  |  |
| 2010 |  | Der letzte Bulle |  | עונה 1, פרק 2 |
| 2010 |  | The Deep |  |  |
| 2010 |  | The Sarah Jane Adventures |  | עונה 4, פרק 10 |
| 2011 | כריסטופר ובני מינו | Christopher and His Kind |  | סרט טלוויזיה בריטי |
| 2011 |  | Who's Watching Who |  | סרט טלוויזיה קצר |
| 2011 |  | Stilles Tal - Schicksalstage der Jahrhundertflut |  |  |
| 2011 |  | SOKO Stuttgart |  | עונה 3, פרק 9 |
| 2012 |  | SOKO Leipzig |  | עונה 16, פרק 12 |
| 2012–2016 | משחקי הכס | Game of Thrones | ג'אקו האגר | עונות 1-2, 5-6 |
| 2013–2016 | חוצים גבולות (אנ') | Crossing Lines |  |  |
| 2013 | פוארו | Agatha Christie's Poirot |  | עונה 13, פרק 4 |
| 2014 | בורג'ה | Borgia |  | עונה 3 |
| 2014 |  | Tatort Kiel |  |  |
| 2018 | הצוללת | Das Boot | האגן פורסטר |  |
| 2019 | ג'ק ראיין | Jack Ryan | מקס צ'נקל | עונה 2 |
| 2022 | דברים מוזרים | Stranger things | אנזו | עונה 4 |
| 2022 | יחסים מסוכנים | Dangerous Liaisons | הנרי | 5 פרקים |
| 2023 | גברת דייוויס | Mrs. Davis | הנס זיגלר | 5 פרקים |
פילמוגרפיה > תיאטרון

| שנה | שם המחזה | שם בשפת מקור | תפקיד | מקום |
| --- | --- | --- | --- | --- |
| 1999 | שלושה אחיות | Drei Schwestern | טוזנבאך | תיאטרון הנוער דרזדן |
| 1999 | חתונת דמים | Bluthochzeit | The Bridegroom | tjg, Dresden |
| 2000 |  | Faust ist tot | Donny | TiF, Dresden |
| 2001 | מולייר | Tartuffe (Molière) | Valère | Mecklenburg State Theatre, Schwerin |
| 2001 |  | Engel der Tankstelle | Marshall | Volksbühne, Berlin |
| 2003 |  | Heinrich IV | Mortimer | Schauspielhaus Zürich |
| 2003 |  | Klinik | Markus | Schauspielhaus Zürich |
| 2005 |  | Maria Magdalena (Hebbel) | Secretary | Schauspiel Frankfurt |
| 2006 |  | 231 East 47th Street | Andy Warhol | Sophiensæle, Berlin |
| 2007 |  | Das ist mein Bett (Franckh) | Phillip | Wechselbad, Dresden |
| 2007 |  | Der Freigeist (Schmitt) | Denis Diderot | Wechselbad, Dresden |
| 2008 |  | Frühling (Léhar) | Ewald | Volksbühne, Berlin |
| 2009 |  | Salome | Maraboth | תיאטרון שטוטגרט |
הערות שוליים

↑  שם משפחתו נהגה ולאשיהה, אך הוא מוכר בעברית גם בתעתיק השגוי ולשצ'ילה
| --- | --- |
בקרת זהויות :  GND: 131631578  ISNI: 0000 0003 7191 7169  LCCN: nr2003010999  VIAF: 35594177   WorldCat (עם VIAF): 35594177
Oh What a Circus

"Oh What a Circus" (בעברית: "איזה קרקס") הוא שיר שנכתב בשנת 1976 על ידי טים רייס (מילים) ואנדרו לויד ובר (לחן), עבור המחזמר "אוויטה". השיר הוקלט בביצועו של הזמר האנגלי דייוויד אסקס ושוחרר כסינגל ב-19 באוגוסט 1978, על ידי Mercury Records. אסקס ביסס את דמותו של צ'ה, אותה גילם במחזמר, על פי דמותו של המהפכן צ'ה גווארה, והשיר מושר מנקודת המבט של צ'ה.
השיר, אותו הפיק ועיבד מייק באט, הוא שיר קצבי, המשווה את חייה של גיבורת המחזמר, המנהיגה הפוליטית הארגנטינאית אווה פרון, עם קרקס, ומתייחס אל פעולותיה הפוליטיות כאל הונאת הציבור. השיר הוא קוֹנְטְרַפָקְטוּם, ומשתף את המנגינה שלו עם מנגינה של שיר ידוע הרבה יותר - "אל נא תבכי ארגנטינה"- מאותו המופע.
השיר היה הצלחה מסחרית עבור אסקס, שפוטר מחברת התקליטים הקודמת שלו בשל הירידה במכירות האלבומים שלו. השיר הגיע למקום השלישי במצעד הסינגלים הבריטי, ולראשי מצעדי הפזמונים של בלגיה ושל הולנד.
בגרסאות הבאות של המחזמר, השיר בוצע על ידי מספר שחקנים, בהם מנדי פטינקין, ריקי מרטין ומוזיקאי הרוק הסקוטי מארטי פלואו. בעיבוד הקולנועי של המחזמר משנת 1996, השיר בוצע על ידי אנטוניו בנדרס והזמרת האמריקנית מדונה, וזכה לשבחים על העיבוד החדש, בהשפעת סגנון הפלמנקו.
בהפקות ישראליות של המחזמר בשפה העברית, השיר בוצע על ידי ויקי תבור ורן דנקר. שם השיר תורגם ל-"איזה קרקס".
רקע והפצה

יוצרי השיר "Oh What a Circus" - טים רייס ואנדרו לויד ובר.
השיר "Oh What a Circus" נכתב על ידי אנדרו לויד ובר וטים רייס בזמן שהם פיתחו את המחזמר "אוויטה" בשנת 1976, לקראת עלייתו בברודוויי. שניהם היו מסוקרנים מאוד מהסיפורים המקיפים את קורות חייו של אווה פרון שהגיעו לאוזניהם, במהלך עריכת התחקיר אודותיה, באמצע שנות ה-70. הצמד בחן שחקנים שונים לשחק את דמות המספר של אוויטה, בהשראת צ'ה גווארה. בינתיים, הזמר האנגלי דייוויד אסקס סיים את עבודתו על אלבום הקונספט "מלחמת העולמות", והוא התעניין בלהשתלב בהפקות תיאטרון. אקסא קיבל שיחת טלפון מובר ורייס, ומיד הסכים לבצע את התפקיד. "אוויטה" כבר החלה לעורר עניין, עם אלבום הקונספט באותו השם, ועם הצלחתה המסחרית של הסינגל "Don't Cry for Me Argentina" בביצועה של הזמרת ג'ולי קובינגטון. אסקס פגש בבמאי האל פרינס, ושוחח איתו על דמותו של צ'ה, לרבות החזון של ובר ושל רייס בנוגע לדמות. בשל מוצאו הרומני, היה לאסקס המראה החיצוני הטבעי האידיאלי לגילום דמותו של צ'ה.
אוויטה הייתה להצלחה כבר בערב הפתיחה שלה; דרק ג'ול (סאנדיי טיימס) שיבח את הלחן של ובר, כמו גם האופן בו אסקס גילם את צ'ה כדמות "מהורהרת, מסתורית". בינתיים, אסקס שחרר גרסת כיסוי לשיר "Stay with Me" של הזמרת לוריין אליסון, שהגיע למקום 45 במצעד הסינגלים הבריטי, ועל כן קולומביה רקורדס ביטלו את החוזה שלהם איתו. המנהל של אסקס התחיל לחפש עבורו חברת תקליטים חדשה, וחתם עם Phonogram Records, שהציעו לו לשחרר את אחד השירים מ-Evita כסינגל. הם החליטו לשחרר את "Oh What a Circus", יחד עם שיר נוסף של צ'ה, "High Flying, Adored" בבי-סייד. השיר שוחרר ב-19 באוגוסט 1978, על ידי חברת התקליטים Mercury Records, תחת חברת-בת של Phonogram Records בבריטניה.
הלחנה מוזיקלית וקבלה

מבחינה מוזיקלית, "Oh What a Circus" הוא קוֹנְטְרַפָקְטוּם, ומשתף את המנגינה שלו עם מנגינה של שיר ידוע הרבה יותר - "אל נא תבכי ארגנטינה"- מאותו המופע, אך יש לו קצב מהיר הרבה יותר, ומילים שונות. השיר כולל מזמור, מושר על ידי מקהלה בשפה הלטינית, אשר מבוסס על ההמנון הקתולי "Salve Regina". מילים חלופיות לשיר "אל נא תבכי ארגנטינה" מופיעות כהקדמה לשיר מהמערכה השנייה, בביצוע נערה צעירה המייצגת את אווה פרון בצעירותה. הגרסה של "Oh What a Circus" שנכללה באלבום הקונספט מבוצעת על ידי קולם וילקינסון. עם זאת, בגרסה זו לא היה שימוש, מאחר שבמקום זאת, אסקס הקליט גרסה חדשה אשר עובדה והופקה על ידי מייק באט, בהשראת סגנונו המוזיקלי של פיל ספקטור. וידאו קליפ של השיר צולם בקתדרלת קליפטון שבבריסטול, בו נראה אסקס שר את השיר, בעוד קהל אנשים נע בתוך המבנה, כשהם נושאים נרות.
השיר "Oh What a Circus", העושה שימוש בגרסה קצבית יותר של מנגינת "Don't Cry for Me Argentina", מופיע במחזמר כהקדמה. השיר מבוצע מיד אחרי "Requiem for Evita", על ידי צ'ה, המהרהר על חייה של אוויטה. השיר הולחן במפתח של מז'ור עם קצב בינוני של 128 פעימות לדקה. מילות השיר מתארות את הידיעה על מותה של אווה פרון וההלוויה שלה, כמו גם אמונתו של צ'ה שהאבל עליה איננו במקומה, שכן חייה ונאומיה היו הונאה; הוא אף משווה את חייה לקרקס. את החלק האמצעי של השיר מבצעת מקהלה. השיר דן בשאלת קדושתה של אווה, וההתייחסות אליה כאל דמות אלוהית על ידי העם הארגנטינאי, בעוד צ'ה מתגרה בה, בכך שהיא לא הצליחה לעמוד בציפיות הגבוהות שהיו לארגנטינאים ממנה - להיות בת-אלמוות. השיר כולל חריזה לכל אורכו (למשל: "show/go" או "town/down"); טים רייס הסביר שהדבר נעשה במכוון, כדי להפוך את השיר לסימטרי.
Oh what a circus, oh what a
,
Argentina has gone to
Over the death of an actress called Eva Perón

...

Oh what an exit, that's how to go,
When they're ringing your curtain down
Demand to be buried like Eva Perón
לאחר שחרורו באוגוסט 1978 כסינגל השלישי של אלבום הקונספט Evita,‏ "Oh What a Circus" נכנס למצעד הסינגלים הבריטי היישר במקום ה-36. השיר התקדם וטיפס במהירות במעלה המצעד, ובסופו של דבר הגיע למקום מספר 3, בשבוע השישי של השיר במצעד. שיר זה הגיע המקום הגבוה ביותר במצעד שאסקס הגיע אליו, מאז יצא הסינגל שלו "Hold Me Close", בשנת 1975, שהגיע למקום הראשון. השיר הופיע ברשימת 100 הסינגלים של המצעד הבריטי במשך 11 שבועות. ברחבי אירופה, השיר נכח במצעד של בלגיה במשך 5 שבועות, והגיע למקום 26.‏ בהולנד, השיר הגיע למקומות 18 ו-20 במצעדי Dutch Top 40 ו-Single Top 100 בהתאמה. למרות שלא שוחרר באוסטרליה, השיר הצליח להיכנס אל המצעד Kent Music Report במשך שבוע אחד, שם דורג במקום 72.‏
גרסאות כיסוי

מדונה ואנטוניו בנדרס הקליטו גרסת כיסוי לשיר "", אשר זכתה לשבחים מצד המבקרים.
מנדי פטינקין שר את השיר, כאשר גילם את צ'ה בבכורה האמריקאית של ההפקה, כמו גם בהקלטת אלבום שירי המחזמר בביצוע צוות השחקנים המכורי. הסופר ויליאם א' אוורט כתב בספרו, The A to Z of the Broadway Musical, שהשירה והגילום של צ'ה על ידי פטינקין "התכתבו ברמה הפסיכולוגית עם דמותה של אוויטה (בגילומה של פטי לופון), מאתגרים את פעולותיה ואת מניעיה". בסרט הקולנוע "אוויטה" משנת 1996, השחקן אנטוניו בנדרס מבצע את השיר, יחד עם הזמרת מדונה. בסרט, צ'ה נראה מהורהר, יושב בבר שהתרוקן בשל מסע ההלוויה המפואר של אווה פרון, ולאחר מכן הוא מתהלך ברחובות בואנוס איירס, בעוד הקהילה המקומית מתאבלת, עד אשר פורצות מאוחר יותר מהומות ברחוב. השיר מתחיל עם מנגינת גיטרות ספרדיות, ושירתו של בנדרס בליווי מקהלה. לקראת סוף השיר, נשמעות מילותיה של אווה (מדונה), בעוד המצלמה חולפת מעל ארון הקבורה שלה.
הקצב והמפעם של השיר משתנים באמצע, בו נשמע פסנתר וניכרת השפעת מוזיקת רק, כשבנדרס שר את השירה: "She didn't say much, but she said it loud". קולות המקהלה שבים לקראת סוף השיר, אחרי מעבר אינסטרומנטלי, הכולל שימוש בגונג וטימפני. מדונה שרה את השורות האחרונות של השיר - "Share my glory, so share my coffin".‏ הסופר גיי' רנדי טרבורלי התייחס אל ביצועה של מדונה בספרו, Madonna: An Intimate Biography, ותיאר את קולה כ-"גמיש וחזק". הסופרת לוסי או'בריאן הייתה שותפה להשקפה זו, כפי שציינה בספרה "Madonna: Like an Icon" - "המתיקות והעוצמתיות של קולה של מדונה יוצאים כפי שמעולם לא יצאו לפני כן בשירים אלה". כמו כן, השיר זכה לביקורת חיובית בבילבורד מאת העיתונאי פול ורנה, שציין ששיר זה, "בטעם פלמנקו", הוא אחד מגולות הכותרת של הפסקול.
בשנת 2006 עלתה לראשונה הפקה מחודשת של אוויטה בווסט אנד של לונדון, עם מאט ראוול, אשר ביצע את השיר "Oh What a Circus" בדמותו של צ'ה. מייקל בילינגטון (The Guardian) החווה ביקורת שלילית על ההפקה הזו, וכתב כי "בהיעדר כל רעיון מגובש, המופע חלף על רצף של שיריו של אנדרו לויד ובר - '‏Another Suitcase in Another Hall‏',‏ ..., '‏Oh What a Circus‏',‏ '‏High Flying, Adored‏',‏ וכל השאר. בהעלאה מחודשת של המחזמר בברודוויי בשנת 2012, הזמר הלטיני ריקי מרטין הוחתם לבצע את התפקיד של צ'ה. הדמות השתנתה, ובמקום לגלם את הדמות כצ'ה גווארה, כפי שנעשה בהפקה המקורית של המחזמר, מרטין גילם אותה כאדם פשוט ממעמד הפועלים, שמספר על האירועים. לדבריו של ג'ו דזיאמיאנוויץ' (Daily News), הופעתו של מרטין כצ'ה העניקה להופעה "מגע גדול של אבק כוכבים ... הוא גם מבצע ביצועים מושכים בתפקידו של צ'ה", הוסיף. ג'יימס הברט (San Diego Union-Tribune) החמיא למרטין בכך שנתן את הטון "מיד, בפתיחה עם השיר '‏Oh What a Circus‏', בהצגתו המשועשעת, בחיוך הציני של צ'ה". בשנת 2014 המחזמר הועלה מחדש בוסט אנד בפעם השנייה, כאשר את התפקיד של צ'ה גילם מרטי פלו מלהקת הרוק הסקוטית Wet Wet Wet.‏ נטלי באניארד (Bristol Post) החמיאה על הבחירה בפלו לתפקיד צ'ה, וציינה כי "אף פעם לא הייתה השראה רבה יותר מאשר בליהוק של פלו לתפקיד צ'ה גווארה באוויטה". באניארד אף ציינה כי "אין שמץ של המבטא הסקוטי של מארטי, כשהוא מבצע בצורה מרשימה את '‏Oh What a Circus‏' ואת '‏The Lady's Got Potential‏'.‏ האנק מרווין ביצע גרסה אינסטרומנטלית של השיר באלבומו משנת 1997,‏ '‏Hank Marvin and the Shadows Play the Music of Andrew Lloyd Webber and Tim Rice‏'.
רשימת השירים

סינגל "7 UK‏
"Oh What a Circus"‏ – 3:54
"High Flying, Adored"‏ – 3:19
קרדיטים

דייוויד אסקס – קולות
טים רייס – מחבר (מילים)
אנדרו לויד ובר – מחבר (לחן)
מייק באט – מפיק, מעבד מוזיקלי
טוני ברידג' – מאסטרינג באולפני Pye Records
רשימת הקרדיטים - מתוך הערות המצורפות לסינגל.
מצעדים

| מצעדים (1998) | מקום שיא |
| --- | --- |
אוסטרליה אוסטרליה (Kent Music Report)‏‏: 72
בלגיה בלגיה (Ultratop 50 Flanders)‏‏: 26
הולנד הולנד (Dutch Top 40)‏‏: 18
הולנד הולנד (Single Top 100)‏‏: 20
בריטניה בריטניה (מצעד הסינגלים הבריטי)‏‏: 3
לקריאה נוספת

Clark, Mark Ross (2015). The Broadway Song: A Singer's Guide. Oxford University Press. ISBN 978-0-19-935167-1.
Davis, Sharon (2012). Every Chart Topper Tells a Story: The Seventies. Random House. ISBN 9781780574103.
Essex, David (2012). Over the Moon: Doctor Who. Random House. ISBN 9780753547632.
Everett, William A.; Laird, Paul R. (2009). The A to Z of the Broadway Musical. Scarecrow Press. ISBN 9780810870444.
O'Brien, Lucy (2008). Madonna: Like an Icon. Bantam Press. ISBN 9780552153614.
Rice, Time (2012). Oh, What a Circus. Hachette UK. ISBN 9781444762174.
Rooksby, Rikky (2004). The Complete Guide to the Music of Madonna. Omnibus Press. ISBN 0-7119-9883-3.
Swain, Joseph P. (2002). The Broadway Musical: A Critical and Musical Survey. Scarecrow Press. ISBN 9780810843769.
Taraborrelli, Randy J. (2008). Madonna: An Intimate Biography. Simon and Schuster. ISBN 9780330454469.
מרי, הנסיכה המלכותית

ערך זה עוסק בבתו של ג'ורג' החמישי, מלך הממלכה המאוחדת. אם התכוונתם לבתו הבכורה של צ'ארלס הראשון, מלך אנגליה, ראו .
מרי, הנסיכה המלכותית (באנגלית: Mary, Princess Royal and Countess of Harewood;‏ 25 באפריל 1897 – 28 במרץ 1965) הייתה בתו של ג'ורג' החמישי, מלך הממלכה המאוחדת והנסיכה השישית שהחזיקה בתואר "נסיכה מלכותית". הנסיכה מרי נישאה להנרי לסלס, רוזן הרווד בשנת 1922, אז קיבלה גם את התואר "רוזנת הרווד".
שנותיה הראשונות

הנסיכה ויקטוריה אלכסנדרה אליס מרי נולדה ב-25 באפריל 1897 בקוטג' יורק. היא הייתה ילדתם השלישית ובתם היחידה של הנסיך ג'ורג', דוכס יורק (לעתיד המלך ג'ורג' החמישי) ואשתו ויקטוריה מרי, נסיכת טק. הנסיכה נקראה על שם סבתה הגדולה, המלכה ויקטוריה, סבתה המלכה אלכסנדרה, דודתה הגדולה אליס, נסיכת הממלכה המאוחדת וסבתה מצד אמה, מרי אדלייד, נסיכת קיימברידג', אך היא תמיד נודעה בשמה האחרון, מרי.
עם לידתה ועד שהפך אביה ליורש העצר לכתר הבריטי (נסיך ויילס) מרי, שהייתה חמישית בסדר הירושה, החזיקה בתואר נסיכת יורק. הנסיכה מרי הוטבלה ב-7 ביוני 1897 כאשר בין סנדקיה היו המלכה ויקטוריה, נסיך ויילס (לעתיד המלך אדוארד השביעי) ורעייתו אלכסנדרה, נסיכת דנמרק, גאורגיוס הראשון, מלך היוונים, סבה פרנסיס, דוכס טק ודודתה ויקטוריה, נסיכת הממלכה המאוחדת.
הנסיכה מרי חונכה על ידי אומנות יחד עם אחיה אדוארד (לעתיד המלך אדוארד השמיני), אלברט (לעתיד המלך ג'ורג' השישי) והנרי. היא ידעה לדבר גרמנית וצרפתית בצורה שוטפת והתעניינה במיוחד בסוסים ובמרוצי סוסים. הופעתה הפומבית הרשמית הראשונה הייתה בטקס הכתרתם של הוריה במנזר וסטמינסטר ב-11 ביוני 1911.
במהלך מלחמת העולם הראשונה נהגה הנסיכה מרי לבקר בבתי חולים ומוסדות צדקה שסייעו לחיילים בריטים ולבני משפחותיהם. היא הייתה פעילה מאוד בקידום תנועת הצופים הבריטית ובעידוד ארגוני עזרה וסיעוד נשיים. בשנת 1918 היא למדה סיעוד והחלה לעבוד בבית חולים במרכז לונדון.
נישואים וילדים

ב-28 בפברואר 1922 נישאה הנסיכה מרי להנרי צ'ארלס ג'ורג', ויקונט לסלס. חתונתם של בני הזוג במנזר וסטמינסטר הייתה האירוע המלכותי הראשון בו השתתפה חברתה הטובה של מרי, ליידי אליזבת בווס-ליון, לעתיד רעייתו של המלך ג'ורג' השישי. מרי והנרי התיישבו בבית הרווד שביורקשייר, שם הנסיכה התעניינה במיוחד בעיצוב פנים של האחוזה ובעיסוקי החווה, ואף הפכה למומחית בגידול בקר. לזוג נולדו שלושה ילדים, ג'ורג', ג'רלד ואליזבט.
הנסיכה המלכותית

ב-9 באוקטובר 1929 נפטר אביו של הנרי והוא ומרי ירשו את התואר "רוזני הרווד". ב-4 בינואר 1931 נפטרה גם לואיז, הנסיכה המלכותית, אחותו הצעירה של ג'ורג' החמישי, ושנה לאחר מכן המלך העניק לבתו מרי את התואר נסיכה מלכותית, השמור לבתו הבכורה של המונרך הבריטי המכהן.
הנסיכה המלכותית הייתה קרובה במיוחד לאחיה הבכור, לעתיד המלך אדוארד השמיני. לאחר ויתורו על הכתר בשנת 1936 היא ובעלה שהו עמו זמן מה, ובשנת 1947 היא סירבה להשתתף בחתונתה של אחייניתה אליזבת עם פיליפ, נסיך יוון ודנמרק במחאה על כך שאחיה לא הוזמן.
במהלך מלחמת העולם השנייה הפכה הנסיכה המלכותית למפקדת חיל הנשים הבריטי ונהגה לבקר את חיילותיה ברחבי בריטניה. בשנת 1951 היא קיבלה את תפקיד נשיאת אוניברסיטת לידס בעוד היא ממשיכה למלא את חובותיה הרשמיות המלכותיות בבריטניה ובחו"ל. היא השתתפה בטקס ההכתרה של אליזבת השנייה וייצגה את המלכה בחגיגות העצמאות של טרינידד וטובגו בשנת 1962 ושל זמביה בשנת 1964. אחת הופעותיה הרשמיות האחרונות בפומבי הייתה כשבועיים לפני מותה, בלווייתה של מלכת שוודיה, לואיז, נסיכת בטנברג, כנציגתה של המלכה אליזבת.
הנסיכה המלכותית נפטרה מהתקף לב במהלך טיול רגלי שערכה עם בנה ונכדיה בשטח אחוזתה, בגיל 68.
בתקופת המנדט הבריטי בארץ ישראל נקרא בירושלים רחוב על שמה. לאחר מלחמת העצמאות שונה שמו לרחוב שלומציון המלכה.